100 ലക്ഷം കോടിയുടെ പി എം ഗതി ശക്തി പദ്ധതിക്ക് തുടക്കമിട്ട് പ്രധാനമന്ത്രി പ്രധാനമന്ത്രി ന്യൂഡെല്ഹി: പി എം ഗതി ശക്തി പരിപാടിക്ക് പ്രധാനമന്ത്രി നരേന്ദ്ര മോദി തുടക്കമിട്ടു. നൂറ് ലക്ഷം കോടി രൂപയുടെ ദേശീയ മാസ്റ്റര് പ്ലാനിനാണ് രൂപം നല്കിയത്. അടിസ്ഥാന സൗകര്യവികസനം മെച്ചപ്പെടുത്തി ചരക്കുനീക്കത്തിന് വരുന്ന അധിക ചെലവ് ഒഴിവാക്കാന് ഇതുവഴി സാധിക്കുമെന്ന് പ്രധാനമന്ത്രി പറഞ്ഞു. വിവിധ വകുപ്പുകളെ ഏകോപിപ്പിച്ച് ഒരു കുടക്കീഴില് കൊണ്ടുവരിക എന്നതാണ് ഈ പദ്ധതിയുടെ ലക്ഷ്യം. കാര്ഗോ നീക്കം വേഗത്തിലാക്കി ചരക്ക് ലക്ഷ്യസ്ഥാനത്ത് എത്തിക്കാന് കഴിയുന്നത് സമ്ബദ് വ്യവസ്ഥയ്ക്ക് കരുത്തുപകരും. മെച്ചപ്പെട്ട അടിസ്ഥാന സൗകര്യങ്ങള് ഇല്ലെങ്കില് വികസനം സാധ്യമാകില്ല. റോഡ്, റെയില്, വ്യോമയാനം, കൃഷി തുടങ്ങിയ മേഖലകളിലെ പദ്ധതികള് സാധ്യമാക്കുന്നതിന് വിവിധ വകുപ്പുകള് തമ്മിലുള്ള ഏകോപിത സംവിധാനമാണ് പദ്ധതി കൊണ്ട് ഉദ്ദേശിക്കുന്നത് മോദി പറഞ്ഞു. സ്വാതന്ത്ര്യം ലഭിച്ച് 70 വര്ഷം കഴിഞ്ഞിട്ടും തന്റെ ഭരണത്തിന് കീഴില് രാജ്യത്തുണ്ടായ വളര്ച്ചയുടെ വേഗതയും വ്യാപ്തിയും മുമ്ബ് കണ്ടിട്ടില്ലെന്ന് പ്രധാനമന്ത്രി പറഞ്ഞു. യാതൊരു താത്പര്യവുമില്ലാത്ത വിധത്തിലാണ് വികസന പദ്ധതികള്ക്കായി തുക വിനിയോഗിച്ചത്. പദ്ധതി നിര്വഹണത്തില് വകുപ്പുകള് തമ്മില് ഏകോപനം ഉണ്ടായിരുന്നില്ലെന്നും മോദി ഓര്മിപ്പിച്ചു.